Toas on elevant, ma pole tema klient

me ütlesime, aga ei kuulatud

Nädal 11: Alabama taliban, Austria valitsus nädalakiri perestroika.pw

Alabama Taliban

The Guardian kirjutab, kuidas 25 meest Alabama senatis otsustasid, mida naised teha tohivad. Nimelt otsustas osariigi senat kehtestada totaalse abordikeelu, seda isegi vägistamise järel. Helsingin Sanomat ütleb, et USA teatud osariigid on astumas 46 aasta kaugusele minevikku.

Isegi Alabama osariigi Talibani pealik võiks siinkohal kolleege vaoshoitusele kutsuda.

Kui poliitiline islam pälvib maailmas laiapõhjalist hukkamõistu, siis poliitiline kristlus Ameerika Talibani kujul vajab mitte-humoorikat nime ja konkreetset eetilist hinnagut nende tegevusele. Inimese õigused algavad selle pundi jaoks viljastamise hetkel ja lõppevad sünniga. Pärast seda on inimese oma viga, et vaesena sündis, ujugu või uppugu.

Soome päritolu abordiõigust toetav aktivist kirjeldab, et abordivastaste tegevus on osariigi senati otsuse järel muutunud agressiivsemaks. Rikutakse privaatsust ja kutsutakse üles vägivallale.

Alabama senat loodab, et tehes föderaalse ülemkohtu otsusega vastukäivaid seadusi, saab küsimuse uuesti tuua ülemkohtu ette. Sinna aga manööverdas Donald Trump teatavasti kohtunikuks Brett Kavanaugh, mis tekitab Talibani liikmetes lootust, et kohus võib teha neile soodsaid otsuseid.

Mis juhtub, kui abordid keelata?

Kohane on meelde tuletada diktaator Ceausescu abordikeeldu Rumeenias. Unustame hetkeks, kui mitu kuuli diktaatorile lõpuks kerre lasti ja läheme tagasi aastasse 1966, kui ta võimutäiust nautis. Rumeenia rahvastiku kasvatamiseks tegi Ceausescu sammu, mis on tüüpilisem kristlastele kui kommunistidele: ta keelas abordid ja piiras ligipääsu raseduse vastastele abinõudele.

Ajakiri Foreign Policy kirjutab tulemustest artiklis "Mis saab siis, kui üks maa keelab abordid". Ajutiselt tõusis sündimuskordaja 1.9 pealt 3.7 peale. Inimesed leidsid alternatiivse ligipääsu nii abordile kui raseduse vastastele abinõudele. Suremus sünnitamisel kahekordistus. Ka koduste vahenditega või salaja tehtud abortidega kaasnes surmasid ja vigastusi. Sündimuskordaja langes uuesti.

Kõige kõvemini paiskas seadus segi vaesemate rahvagruppide elu. Orbudekodud täitusid, aga Ceausescu võimuaparaat ei tunnistanud probleemi olemasolu ja keelas sotsiaalabi süsteemil hädaolukorrale reageerimise. Lastekodudes olid levinud peks ja ärakasutamine. Lapsed kasvasid äärmise stressi tingimustes ja paljud neist pöördusid kuritegevuse poole.

Aastaks 1989 olid tõenäoliselt mõnedki neist küllalt vanad (23), et mõista mida tähendab tuleviku puudumine. Kommunistliku korra vankudes puhkes revolutsioon ja see kulges vägivaldsemalt, kui mujal.

Erakorralised valimised Austrias

ERR kirjutab, et Austria ennetähtaegsete parlamendivalimiste taustaks on seik, kus mõni kuu enne 2017. aasta valimisi kohtus asekantsler Heinz-Christian Strache (parempopulistlikust FPÖ parteist) isikuga, kes väitis end olevat vene oligarhi sugulane.

Strache andis naisele nõu, kuidas riigi suurimat päevalehte Krone Zeitungit väidetava oligarhi kontrolli alla osta, soovides tänutäheks abi valimiskampaanial ja lubades ligipääsu avalikele hangetele. Paraku oli tegemist kõvale kärbsele üles pandud meepotiga.

Kui keegi leiutab populistid, kelle silm raha peale ei pilgu, siis palume meile teada anda, kust neid saab ja kuidas ära tunneb - vaja oleks abi ühe antiautoritaarse vasakpopulistliku partei moodustamisega! ;P Seni pole kahjuks ühtegi säärast populisti siin planeedil nähtud ja tundub, et parempoolsetel on raha nägemisega asjad hullemini, kui vasakpoolsetel.

Taiwan tegi referendumi nõudel kooseluseaduse